open-index/open-wikipedia-markdown huggingface dataset:
Anderson (fornavn)

**Anderson** er et mannsnavn som betyr «sønn av Anders». *Anderson* er et vanlig mannsnavn blant annet i Brasil.

## Etymologi
*Anderson* er opprinnelig et svensk og engelsk etternavn som betyr «sønn av Anders». *Anders* er en skandinavisk variant av mannsnavnet *[[Andreas]]* som er avledet av det greske ordet *andrós*. Dette er igjen genitivformen av *anér*, «mann».

## Utbredelse
*Anderson* var et populært guttenavn i Brasil i 1970- og 1980-årene. Navnet har hatt økende popularitet som guttenavn i USA fra 2005.

|}

## Kjente personer med navnet
Personene i listen er ordnet kronologisk etter fødselsår.
* Anderson Dawson (1863&ndash;1910), australsk politiker
* Anderson Cooper (født 1967), amerikansk journalist
* Anderson Nocetti (født 1974), brasiliansk roer 
* Anderson Rodrigues (født 1974), brasiliansk volleyballspiller
* Anderson Silva (født 1975), brasiliansk kampsportsutøver
* Anderson Hernández (født 1982), dominikansk baseballspiller
* Anderson Varejão (født 1982), brasiliansk basketballspiller
* Anderson Luís De Abreu Oliveira (født 1988), brasiliansk fotballspiller kjent som Anderson
* Anderson Rojas (født 1992), ecuadoriansk bokser
* Anderson Lim (født 1995), bruneisk svømmer

## Referanser


## Eksterne lenker
Ellen Økland Blinkenberg

**Ellen Økland Blinkenberg** (født 24. mars 1967) er en norsk lege og spesialist i medisinsk genetikk. Hun er overlege ved Senter for medisinsk genetikk og molekylær medisin, Haukeland universitetssykehus.

Hun ble cand.med. ved Universitetet i Bergen i 1994. Hun har vært medlem av Rådet for legeetikk siden 2010 og er oppnevnt som medlem av Helsedirektoratets bioreferansegruppe. I 2013 utgav hun en bok som forklarte og drøftet personvern- og etiske spørsmål som oppstår i forbindelse med utviklingen i medisinsk genetikk, *Min DNAgbok*, året etter utgitt som *Genboka : personlig og forståelig om genetikk*

## Referanser


## Litteratur
* Ellen Økland Blinkenberg *Genboka : personlig og forståelig om genetikk* / *Min DNAgbok* Cappelen Damm 2013/2014 ISBN 978-82-02-45220-9

## Eksterne lenker
Stemmen fra Moskva

**Stemmen fra Moskva** kan ha flere betydninger. I radiosammenheng kan betegnelsen være en generell betegnelse på kringkastingen fra Moskva, en spesifikk betegnelse på en av radiostasjonene eller kallenavn på noen av personene bak radiorøstene. I Norge blir betegnelsen ofte brukt i forbindelse med de norskspråklige moskvasendingene under andre verdenskrig:

*Radiostasjoner:*
*Radio Moskva, den offisielle kringkasteren
*Folkesenderen Norges Frihet, som også sendte fra Moskva under krigen

*Radiorøster:*
*Anna Dalland, i eteren fra 1938 til 1945 og nestleder i den norske redaksjonen
*Gilbert Furubotn, redaksjonsleder i den norske redaksjonen under krigen

Andre - trolig noe mindre kjente - norske stemmer fra Moskva i krigsårene var Leonard Aspås, Solveig «Sovjetstjerna» Berg, Gotfred Hølvold, Hildur Hølvold, Håkon Sneve og Håkon Kahrs Sund.
Anders Wesström

**Anders Wesström** (1720/1721 – 1781) var en svensk komponist. 

Wesström ble kjent med den tyske komponisten Johann Gottlieb Naumann og var sammen med ham i Italia fra 1758 til 1763 for å få undervisning av fiolinisten Giuseppe Tartini.

Wesström var en internasjonalt anerkjent fiolinvirtuos, men livet hans endte i dyp elendighet.

## Verk
* 2 symfonier
* 6 strykekvartetter
* 1 fiolinkonsert (tapt)
* Duosonate for violin og cello
* Solosonater for fiolin (tapt)
* 18 variasjoner over sangen  (tapt)

## Referanser


## Eksterne lenker
*
Gunnhilde Høyer

**Gunnhilde Høyer** (født 2. august 1983) er en norsk billedkunstner, bosatt i Arendal. Hun arbeider hovedsakelig med maleri og grafikk, ofte basert på dokumentariske avtrykk av objekter fra natur og fauna.

Høyer er utdannet fra Kunsthøgskolen i Oslo, med master i kunstfag (2005-2010). Hun har i tillegg studert ved Einar Granum Kunstfagskole (2004-2005) og ved University of Art and Design Helsinki (2006-2007).  I 2010 deltok hun på HATCH-utstillingen i Agder Kunstsenter, en utstilling for nyutdannede kunstnere i regionen. Hun deltok på STUNT i 2011, en gruppeutstilling på Kunsthøgskolen i Oslo. I september 2014 deltok hun på Høstutstillingen.  Hun har også separatutstillinger og duo-utstillinger bak seg; blant annet med utstillingen «Unfolds» i Tromsø, utstillingen «Environmental residue» i Arendal (2014), «Registreringer i akvarell» i ARTendal, Arendal (2014) og Jubileumsutstillingen på Sørlandets kunstmuseum i Kristiansand (2015). 

I 2013 mottok Gunnhilde Høyer Aust-Agder fylkeskommunes kunstnerstipend på deling, sammen med tekstilkunstner Elin Igland. Hun har mottatt stipend fra Billedkunstnernes Vederlagsfond (2011, 2015 og 2017), Norske Grafikeres fond (2010) og Bildende Kunstneres Hjelpefond (2010).

Gunnhilde Høyer er medlem av Landsforeningen Norske Malere og Norske Grafikere.

## Referanser


## Eksterne lenker
* Gunnhilde Høyers hjemmesider
Joseph Marie Jacquard

**Joseph Marie Charles**, kalt **Jacquard** (født 7. juli 1752, død 7. august 1834) var en fransk vever, kjøpmann og konstruktør. Han konstruerte flere vevstoler, og var sentral i utviklingen av tidenes første programmerbare maskin, den såkalte «jacquardveven», hvis mønstre ble fastsatt ved hjelp av serier med hullkort. Dette er senere blitt utviklet både til bruk som lagringsmedium og siden som programmeringsverktøy, og har i eftertid dannet en viktig del av datamaskinens historie.

Jacquard var imidlertid ikke alene om tanken om en fullautomatisert vevstol, men videreutviklet oppfinnelser av blant annet  og Basile Bouchon.

## Referanser
Stig Nilsson (fotballspiller for Råå IF)

**Stig Nilsson** er en svensk tidligere fotballspiller. Nilsson spilte sju kamper og scoret ett mål for Råå IF i Allsvenskan i 1951/52-sesongen.

## Referanser


## Litteratur
*
Göte Rosengren

**Göte Rosengren** var en svensk fotballspiller. Rosengren, som var forsvarsspiller, spilte 52 kamper og scoret ett mål for Malmö FF i Allsvenskan fra 1935 til 1941.

## Referanser


## Litteratur
*
Liste over bøker innkjøpt gjennom innkjøpsordningen for ny norsk sakprosa

**Innkjøpsordningen for ny norsk sakprosa for voksne** er en selektiv innkjøpsordning som forvaltes av Norsk kulturråd. Ordningen skal ha som mål at det blir skrevet, utgitt, spredt og lest ny norsk sakprosa og at disse er tilgjengelige i norske folkebibliotek som papir- og e-bøker.I tillegg til språklig og redaksjonell kvalitet er innkjøpskriteriene at bøkene fremstår som helhetlige litterære verk, at de innehar innholds- og formidlingsmessige kvaliteter, er egnet til å tilføre kunnskap, at stimulere til faglig interesse og refleksjon og/eller berike samfunnsdebatten og henvender seg til et allment publikum.

## Liste over innkjøpte bøker

## Referanser


## Eksterne lenker
* kulturradet.no Regelverk for innkjøpsordningen for ny norsk sakprosa 
* kulturradet.no Tildelinger/bøker innkjøpt i ordningen siden 2023
Europamesterskapet i bobsleigh

**Europamesterskapet i bobsleigh & skeleton** ble arrangert første gang i 1929 i Davos, og arrangeres hvert år. Fra og med 2004 kom kvinnene med og fra og med 2003 kom skeleton med i mesterskapet.

## Bobsleigh
### Toer-bob menn

### Firer-bob menn

### Toer-bob kvinner

## Skeleton

### Menn

### Kvinner

## Referanser
Aguas Corrientes

**Aguas Corrientes** (spansk for «rennende vann») er største by i kommunen Aguas Corrientes  i Canelones-departementet i det sørlige Uruguay. Byen har 1 047 innbyggere. 

Byen er hovedstad (spansk: *cabecera* eller *alcaldía*) i den kommunen Aguas Corrientes. 

## Geografi
Byen er i vestlige Canelones i sektoren 3 (*sector 3*), ved siden av elven Santa Lucía.

## Historie
Den første fabrikken ble bygget i 1870 av den engelske.

## Befolkning
Aguas Corrientes har 1 047 innbyggere *(Beregning 2011)*

Kilde:

## Kommune
Byens ordfører (*alcalde*) er Álvaro Alfonso (2010-2015).

## Severdigheter
* *Museo del Agua* (Museum).

## Referanser


## Eksterne lenker
* 
* Canelones, offisielle sider (spansk)
* Kart over Aguas Corrientes (INE)
Charlotte Dorothea Biehl

**Charlotte Dorothea Biehl** (1731–1788) var en dansk forfatter og oversetter.

## Liv og virke
Dorothea Biehl var datter av Christian Æmilius Biehl, sekretær ved Kunstakademiet på Charlottenborg i København, og Sophie Hedevig Brøer. Morfaren, en alvorlig og religiøs mann, oppmuntret sin datterdatters interesse for litteratur og språk. Foreldrene så derimot med mishag på bestefarens favorisering av den kvikke datterdatteren, og etter at han døde da hun var rundt åtte år, nektet foreldrene henne å lese. Likevel lyktes det henne å gjemme unna bøker og lese i skjul.  

I 1761 begynte Biehl å oversette dramatekster for teateret *Skueplads*. Hennes første komedie, *Den kjærlige Mand*, hadde premiere i 1764. Hun skrev og oversatte deretter en rekke tekster, deriblant er hennes oversetting av *[[Don Quijote]]* blitt klassisk. Hun skal som første danske forfatter ha opptrådt på scenen med egne replikker, og var tidlig ute med å gi barn roller og replikker.

Komedien *Den listige Optrækkerske* (1765) regnes som hennes beste. Stykket handler om en kvinne som søker selvbekreftelse ved å utnytte menns attrå, og siden Biehl ikke sørget for en tidsriktig moralsk avrunding, vakte stykket skandale og manglende bifall hos tidens smaksdommere, eksempelvis Bolle Willum Luxdorph. Også *Den forelskede Ven* (1765) førte til problemer ved at den komiske skikkelsen von Pralendorf vakte slik mishag hos flere militære at Biehl måtte tilkalle politiet og kommandanten til teatret.

Til sin venn Johan Bülow skrev hun om det intime livet ved hoffet i København, og for hans regning beskrev hun palassrevolusjonen som kalles *[[Regjeringsforandringen 14. april 1784]]*. Til tross for at framstillingen hennes langt fra er pålitelig, er den likevel interessant som kilde til opplysninger som ikke finnes andre steder.

Sine siste år hadde Biehl finansielle problemer, men fikk en del økonomisk hjelp av kronprinsen og Johan Bülow. 

Selv om Biehls verk ikke er uten påviselige litterære mangler, er hun likevel sin tids mest interessante danske forfatterinne.

Biehl er hovedperson i Mette Winges roman *Skriverjomfruen – en guvernanteroman* (1988).

## Bibliografi i utvalg
* *Den kierlige mand* 1764
* *Haarkløveren*
* *Den forelskede Ven* 1765
* *Den listige Optrækkerske* 1765
* *Brevveksling imellem fortrolige venner* 1-3, 1783

## Referanser


## Kilder
*  Biografi av H. Schwanenflügel
* Oppføring i ''Dansk kvindebiografisk leksikon''

## Litteratur
* Anne-Marie Mai: *Hvor litteraturen finder sted*, bd. I, Gyldendal 2010. ISBN 978-87-02-09062-8
* Rikke Christensen: *Kendt og ukendt – Ni litterære profiler fra oplysningstiden*, Bakkehusmuseet, 2010. ISBN 978-87-982734-9-3.
* Svensk uppslagsbok. Malmö 1939
Raumabrua

**Raumabrua**, også kalt **Rauma bru**, er en bro på E136 i Rauma kommune. Den krysser Rauma (elv) nær utløpet ved Åndalsnes. Den ble åpnet i november 1963 da veiforbindelsen mellom Åndalsnes og Veblungsnes ble utbedret. Før Raumabrua ble oppført gikk trafikken mellom Åndalsnes og Veblungsnes om Grøttørbrua (Grøtør bru). Den har fem spenn med en samlet lengde på 131 meter og er oppført av betong.

I årene 2013-2016 ble broen restaurert av Statens vegvesen. I 2016 ble det oppdaget at elven hadde gravd bort fundamentet under den ene pillaren som ble hengende løst. Broen ble stengt for tyngre kjøretøy som måtte ta veien om Åfarnes-Sølsnes inntil broen var utbedret. Busser til Trollstigen ble sendt om Soggebrua.

## Referanser
Arild Formoe

**Arild Formoe** (født 1912 på Modum, død 2006) var en norsk trekkspiller og orkesterleder. 

Formoe lærte seg å spille trekkspill gjennom selvstudie, og øvde cirka tre timer hver dag. 

I 1934 debuterte han i Kringkastingen som solist. 
I 1938 startet Formoe orkesteret «Rytmen» sammen med felespilleren Gunvald Winaasen, bassisten Arvid Gunnerud og gitaristen Knut Eriksen. 
I 1944 ble han ansatt på Henschiens trekkspillfabrikk i Hønefoss. Henschien startet et trekkspillstudio i Hønefoss samt undervisning utover i landet. I dette prosjektet var Formoe en aktiv pådriver.

Etter krigen ble «Arild Formoes kvartett» dannet. Denne kvartetten spilte mange ganger i radioen (NRK), gjennomførte mange konserter og en del grammofon - innspillinger.
I 1952 startet Formoe, sammen med sin kone Elfrid, Hønefoss trekkspillskole. Fra 1952 til 1987 underviste Formoe over  elever. 

Trekkspillklubber ble stiftet på de flere steder, og Arild Formoe var i sin tid leder for følgende fem orkestre:

* Hønefoss trekkspillorkester
* Formoes elevorkester
* Skotselv trekkspillklubb
* Drammen trekkspillklubb
* Eidsvoll trekkspillklubb

## Referanser
Vuolgamašjávri

**Vuolgamašjávri** er en lone mellom Mierojávri og Heammujávri i Kautokeinoelva i Finnmark.

## Referanser
Craig Gordon

**Craig Sinclair Gordon** (født 31. desember 1982) er en skotsk fotballspiller som spiller for Heart of Midlothian FC.

## Karriere
### Klubber
Gordon innledet sin karriere i skotsk fotball i Hearts. I sesongen 2001–2002 var han utlånt til Cowdenbeath på nivå 3, og Gordon etablerte seg som Hearts' førstekeeper i 2003 og bidro til at laget vant Scottish Cup i 2006. Han ble også den faste keeperen på Skottlands herrelandslag i fotball.

Den engelske Premier League-klubben Sunderland kjøpte Gordon i 2007 for £9 million, noe som var den høyeste prisen en britisk klubb hadde betalt for en keeper. Gordon ble imidlertid i løpet av sin periode i Sunderland utsatt for alvorlige skader, og hans ble løst fra sin kontrakt i 2012.

Med en periode på to år uten å ha spilt en profesjonell kamp, skrev han kontrakt med Celtic i juli 2014. Da Fraser Forster ble kjøpt av Southampton for  £10 million i august samme år, ble det åpnet for at Gordon kunne bli førstekeeper. Han spilte sin første tellende kamp på over to år 13. august 2014, da Celtic vant 3-0 over St. Johnstone.

### Internasjonalt
Han ble tatt ut i s EM-tropp til EM i fotball 2021.

Oppdatert pr 20. november 2014

## Meritter
* Vinner Scottish Cup 2006
* Vinner av Scottish League Cup 2015
* SFWA Footballer of the Year 2006 og 2015

## Referanser


## Eksterne lenker
* 
* Profil på Soccerway.
* Profil hos Skottlands fotballforbund
Anette Moi

**Anette Moi** (født 8. juni 1984) er en norsk illustratør.

Anette Moi er utdannet ved Norges Kreative Fagskole i Stavanger og London Metropolitan i England. Hun har jobbet som frilans illustratør siden 2013 og har blant annet utgitt en bok 365 x MOI  , hatt flere utstillinger og jobbet med kunder som Vice, Natt&Dag, Pizzabakeren og Wimp. 

Anette Moi bor og jobber i Stavanger.

## Eksterne lenker

* Anette Mois hjemmesider med bildeeksempler
Elfriede Lohse-Wächtler

**Elfriede Lohse-Wächtler** (født 4. desember 1899 i Löbtau som *Anna Frieda Wächtler*, død 31. juli 1940 i Pirna) var en tysk maler som regnes til avantgarden. Hun ble gasset i hjel som del av det nazistiske eutanasiprogrammet kalt Aktion T4 i helse- og pleieanstalten Pirna-Sonnenstein, som ble brukt til slike formål fra 1940. Stedet er nå blitt minnesmerke, der blant annet hennes skjebne og verk er en del av utstillingen.

## Liv og arbeide
Hun vokste opp i en borgerlig familie, der foreldrene først ble gift etter at hennes mor var blitt gravid. Dette på grunn av konfesjonelle forhindringer. Hun ble evangelisk døpt og hadde en tolv år yngre bror Hubert som døde i 1988. Siden foreldrene viste lite forståelse for hennes kunstneriske ambisjoner dro hun hjemmefra som 16-åring, og tok fortløpende opplæring ved forskjellige klasser ved kunsthåndverkskolen i Dresden fra 1915 av. Hun fulgte også tegne- og malekursene ved kunstakademiet. Hun sluttet seg til «Dresdener sesessjon gruppe 1919» og derigjennom ble hun kjent med Otto Dix, Otto Griebel og Conrad Felixmüller. Hun fikk leie seg inn i sistnevntes atelier, som var rimelig nært til sentrum og livnærte seg med batikkarbeider, postkort og illustrasjonsarbeider.

Hun giftet seg med operasangeren Kurt Lohse (juni 1921) som var flinkere til å bruke penger enn til å hjelpe til med å tjene dem. Da paret tok ut separasjon (ble gjenforent og separert flere ganger), var hun fattig, og forble det resten av livet, tross suksess som kunstner. Lohse flyttet til Hamburg, der han ble alvorlig syk. Elfriede flyttet etter for å pleie ham (1925). Da han fikk seg en ny elskerinne, fikk hun et nervøst sammenbrudd og ble innlagt på et nervesanatorium i 1929. Der fikk hun restituert seg med faste måltider og hvile. Mens hun var der laget hun en serie portretter av medpasientene. Serien, som besto av nesten 60 bilder i ulike medier, kalt «Die Friedrichsberger Köpfe» (Friedrichsberg-portrettene eller hodene) ga henne god omtale hos kunstkritikerne.. Hun laget i tiden etter utskrivingen mange bilder fra havnemiljøet og menneskene i det.

Selv med kunstnerisk suksess og en del salg, forble økonomien så dårlig, at hun flyttet hjem til foreldrene i 1931. Der ble det så konfliktfylt med en datter som stadig trengte penger, og ble psykisk sykere igjen, at faren fikk henne innlagt på nerveklinikk igjen, denne gang på et statlig sykehus i Arnsdorf, nær Dresden. Mellom 1932 og 1935 skapte hun igjen bilder. Hun fikk diagnosen schizofreni i 1935, ektefellen tok ut skilsmisse på grunn av diagnosen og hun ble også tvangssterilisert slik nazimyndighetene foreskrev. Det resulterte i at der ikke ble laget mere kunst fra hennes hånd.

Hun ble overført til Pirna-Sonnenstein-anstalten i 1940 og ble avlivet med gass noe senere på året. Den offisielle diagnosen var «Lungebetennelse med hjertemuskelsvekkelse». I alt 13 720 hovedsakelig uhelbredelige sinnssyke og evnesvake ble gasset i tiden 1940 - 1941 i  denne institusjonen.

## Beslag av nazistene
Freie Universität Berlin har registrert 9 verker som beslaglagt. Bare ett er nå med bilde av verket, en akvarell avbildet i sort-hvitt.

## Referanser
Europamesterskapet i slalåm-padling

**Europamesterskapet i slalåm-padling** ble arrangert første gang i 1996 i Augsburg, og arrangeres hvert år. 

## Vertsbyer
*1996: Augsburg, 
*1998: Roudnice nad Labem, 
*2000: Mezzana, 
*2002: Bratislava, 
*2004: Skopje, 
*2005: Tacen, 
*2006: L'Argentière-la-Bessée, 
*2007: Liptovský Mikuláš, 
*2008: Kraków, 
*2009: Nottingham, 
*2010: Bratislava, 
*2011: La Seu d'Urgell, 
*2012: Augsburg, 
*2013: Kraków, 
*2014: Wien, 
*2015: Markkleeberg, 
*2016: Liptovský Mikuláš, 
*2017: Tacen, 
*2018: Praha, 
*2019: Pau, 
*2020: London, 

## Medaljestatistikk
Per 2019

## Kilder
*Resultater

## Eksterne lenker
* 
* European Canoe Association
Sutraen om evig liv

**Sūtraen om evig liv** (sanskrit: सुखावतीव्यूहः, *sukhāvatīvyūhaḥ*, tradisjonell kinesisk: 無量壽經, forenklet kinesisk: 无量寿经, pinyin: *Wúliángshòu jīng*, japansk: 無量寿経, koreansk: 무량수경, vietnamesisk: *Vô lượng thọ kinh*), også kalt **den lange sūtra om det rene land**, er en hellig tekst i mahāyānabuddhismen. Den er en av tre grunnleggende tekster som blir lest og oppskattet innenfor retningen Det rene land.
Europamesterskapet i landeveissykling

**Europamesterskapet i landeveissykling** ble arrangert første gang i 1995 i Trutnov, og arrangeres hvert år. Mesterskapet har tradisjonelt vært for ryttere under 23 år. Fra 2005 ble det også konkurrert i en egen juniorklasse. I 2016 ble det for første gang åpnet for eliteryttere.

## Mesterskap

## Referanser
Europamesterskapet i skiskyting

**Europamesterskapet i skiskyting** er et åpent europamesterskap og utøvere fra hele verden kan delta. EM ble arrangert første gang i 1994 i Kontiolax i Finland, og har blitt arrangert hvert år siden. Fram til og med 2014 ble europamesterskapet arrangert for de aldersbestemte klassene U-26 og U-21. 

## Vertsbyer

;Fotnoter

## Europamestere i skiskyting
### Menn

;Fotnoter

### Kvinner

### Miksstafetter
} || 
|-
| 2017 ||valign=top|   || 
|-
| 2018 ||valign=top|   || 
|-
| 2019 ||valign=top|   || 
|-
| 2020 ||valign=top|   || 
|-
| 2021 ||valign=top|   || 
|-
| 2022 ||valign=top|   || 
|-
| 2023 ||valign=top|   || 
|-
| 2024 ||valign=top|   || 
|-
| colspan=3 
|}

## Medaljefordeling
*Oppdatert per [[EM i skiskyting 2027]]*

*Tabellen er korrigert etter at Russland ble diskvalifisert fra mennenes stafett i 2015 og etter diskvalifiseringen av latviske Andrejs Rastorgujevs i 2021.

## Se også
*Junior-EM i skiskyting
*VM i skiskyting
*Junior-VM i skiskyting

## Eksterne lenker
* Resultater
Atlántida (Uruguay)

**Atlántida** (spansk for «Atlantis») er største by i kommunen Atlántida  i Canelones-departementet i det sørlige Uruguay. Byen har 5 562 innbyggere. 

Byen er hovedstad (spansk: *cabecera* eller *alcaldía*) i den kommunen Atlántida. 

## Geografi
Byen er i sørlige Canelones i Costa de Oro, ved siden av Río de la Plata.

## Historie
Byen ble grunnlagt i 1911 av Juan Pedro Fabini.

## Befolkning
Atlántida har 5 562 innbyggere *(Beregning 2011)*

Kilde:

## Kommune
Byens ordfører (*alcalde*) er Ernesto Salavarria (2012-2015).

## Transport
 Ruta 11 forbinder Atlántida med Ciudad del Plata og .

## Severdigheter
* *Parroquia del Cristo Obrero* (Kirke).
* *El Águila* (spansk for «ørn»; monument). 
* Playa Mansa i øst og Playa Brava i vest (Strender).

## Bilder

## Referanser


## Eksterne lenker
* 
* Canelones, offisielle sider (spansk)
* Kart over Atlántida
* Atlántida, Uruguay (informasjon) (spansk)
* www.destinoatlantida.com.uy (spansk)
* www.atlantida.com.uy (spansk)
Europamesterskapet i trampoline

**Europamesterskapet i trampoline** ble arrangert første gang i 1969 i Paris, og arrangeres annenhvert år. Europas beste utøvere i gymnastikkidretten trampoline deltar.

## Mesterskap

## Referanser
*Verter
Christian Gottlob Heyne

**Christian Gottlob Heyne** (1729–1812) var en tysk filolog. Han var far til Therese Huber.

## Referanser


## Litteratur
* Heyne, Christian Gottlob, *Nordisk familjebok*, Uggleupplagan, bind 11: Harrisburg–Hypereides, 1909
* *Der Vormann der Georgia Augusta. Christian Gottlob Heyne zum 250. Geburtstag. Sechs akademische Reden.* Vandenhoeck & Ruprecht, Göttingen 1980. (Göttinger Universitätsreden, 67) ISBN 3-525-82619-2
* Martin Vöhler: *Christian Gottlob Heyne und das Studium des Altertums in Deutschland*. I: Glenn W. Most (Hrsg.): *Disciplining classics – Altertumswissenschaft als Beruf*. Vandenhoeck & Ruprecht, Göttingen 2002. (Aporemata, 6) ISBN 3-525-25905-0. S.39–54.
* Marianne Heidenreich: *Christian Gottlob Heyne und die Alte Geschichte*. K. G. Saur, München – Leipzig 2006. (Beiträge zur Altertumskunde, 229) ISBN 3-598-77841-4
* Daniel Graepler: *Das Studium des schönen Altertums : Christian Gottlob Heyne und die Entstehung der klassischen Archäologie.* Ausstellung in der Paulinerkirche Göttingen 11. Februar – 15. April 2007. Göttingen : Niedersächsische Staats- und Universitätsbibliothek Göttingen, 2007
Victor Sköld

**Kjell Victor Sköld** (født 31. juli 1989) er en svensk fotballspiller som spiller for Örgryte IS.

## Klubbkarriere som klubbspiller
### Tidlig karriere
Sköld startet karrieren i Holmalunds IF, men gikk som ung spiller til IF Elfsborg. Han debuterte for Elfsborg 16. mai 2008 mot Ängelholms FF i Svenska Cupen, hvor Elfsborg vant 2–1, og var juli samme år med å vinne Gothia Cup Elfborgs juniorlag etter å ha beseiret Liberty Professionals 1–0 i finalen. Sköld kom imidlertid ikke til å spille noen seriekamper for Elfsborg. I 2010 og 2011 spilte han for FC Trollhättan, hvor han scoret henholdsvis ni mål for klubben i Superettan 2010 og sju mål i Division 1.

### Falkenbergs FF
Sköld gikk til Falkenbergs FF i 2012, som da spilte i Superettan. Sköld scoret sju mål på 25 kamper første sesongen. Sesongen etter startet tregt, og han sto uten scoringer etter de seks første kampene, men kom til å score 20 seriemål for klubben i løpet av 2013, og endte som seriens toppscorer.

### Åtvidabergs FF
November 2013 signerte Sköld en kontrakt på to år for Åtvidabergs FF. Den 21. april 2014 scoret han første mål i Allsvenskan, da han utlignet 2–2 mot Gefle IF.

### IFK Göteborg
Det ble 14. juli 2015 kjent at Sköld hadde signert for Allsvenskan-konkurrent IFK Göteborg.

## Landslagskarriere
Sköld har fire kamper for Sveriges U19-landslag fra 2006.

## Privat
Skölds far, Kjell Johansson, spilte 15 kamper som keeper for Västra Frölunda IF i Allsvenskan 1995.

## Referanser


## Eksterne lenker
* 
* «Victor Sköld», profil på SvFFs hjemmeside
Bolle Willum Luxdorph

**Bolle Willum Luxdorph** (1716–1788) var en dansk jurist, historiker, dikter og embedsmann.

## Liv og karriere
Luxdorph var sønnesønn av Bolle Luxdorph. 31. august 1733 ble han immatrikulert ved Københavns Universitet. Moren ønsket at han skulle velge jus, men Luxdorphs tidlige interesser gikk i retning teologien. Hans noe sprikende studier omfattet også filosofi, klassisk filologi og historie.

8. oktober 1734 ble den da 18 år gamle Luxdorph ansatt som sekretær i Danske Kancelli, sannsynligvis takket være en anbefaling av onkelen Christen Worm. Karriereveien var dermed fastlagt og han steg jevnlig i eneveldets embedsmanndsadministrasjon til han endte som *første deputeret* i Danske Kancelli i 1773 og geheimeråd i 1777. Luxdorph satt i mange viktige offentlige utredningsutvalg, eksempelvis den som i 1772 dømte Struensee, og i den store *[[Landboreformene|landbokommissionen]]*.

I 1750 ble han medlem, og i 1780 president i *[[Det Kongelige Danske Videnskabernes Selskab]]*. 

Luxdorph er gravlagt på familiegravstedet ved Trinitatis kirke i København.

## Virke
I 1742 publiserte Luxdorph *Samling af smukke danske vers* og deltok i utgivelsen av Thøger Reenbergs skrifter (1769). I 1754 skrev han et dikt om kong Karl X Gustavs tog over isen på Lille- og Storebælt, *Poema in Caroli Gustavi transitum maris baltici*, og for dette belønnet den svenske *[[Kungliga Vitterhets Historie och Antikvitets Akademien]]* ham med en pris. 

Den viktigste av Luxdorphs utgivelser var praktutgaven av  Ludvig Holbergs *[[Peder Paars]]* (1772). Han finansierte størstedelen av Johan Frederik Clemens' kobberstikk over Johannes Wiedewelt og Peder Als' illustrasjoner. Utgiverne var anonyme, i boka ble det bare opplyst om at den var utgitt av *Et selskab*. En praktutgave av Holbergs *[[Niels Klims underjordiske Rejse]]* (Løgstrup) ble også forberedt, men Luxdorph døde før utgivelsen. Rasmus Nyerup publiserte i 1791 *Luxdorphiana*, en samling brev og litterære opptegnelser fra Luxdorphs etterlatte skrifter. Dagbøkene inneholder interessante opplysninger om tidens politiske forhold og hendelser.

Luxdorph var en av tidens mest innflytelsesrike smaksdommere, og han fikk stor betydning takket være en omfattende korrespondanse med samtidens lærde og gjennom sin virksomhet i *[[Selskabet til de skønne og nyttige Videnskabers Forfremmelse]]*.

## Referanser


## Litteratur
* Oppføring om Luxdorph, Bolle Villum* i Nordisk familjebok* 1913 (runeberg.org)
* Dansk Biografisk Lexikon, bind X. s. 488-492  (runeberg.org)
* *Luxdorphs Dagbøger I-II*, Eiler Nystrøm (red.), København, 1915-1930.
* H.O. Lange, *Bolle Willum Luxdorph* s. 176-193 i *Danske Bogvenner*, *Aarbog for Bogvenner*, 1919.
* Rasmus Nyerup (red.), *Luxdorphiana*, I-II, 1791.
Vuorášjávri

**Vuorášjávri** er en innsjø i Kautokeino kommune i Finnmark. Den ligger sør for bygda Ávži på Finnmarksvidda.

## Referanser
Fløyelsgrøt

**Fløyelsgrøt**, eller **smørgrøt**, er en norsk, tradisjonell grøt laget av smør, hvetemel og nysilt melk. I historiske oppskrifter snakker man om 250 g smør, 10 toppede spiseskjeer hvetemel og 2,5 til 3 liter melk. Fløyelsgrøt ble regnet som en «finere» grøtrett siden den ble laget av siktet hvetemel og melk, ikke sammalt mel og vann (vassgrøt). Grøten serveres med sukker, kanel og eventuelt smørøye. Saft og vann er drikke som tradisjonelt hører til.

Basisingrediensene er det samme som i hvit saus, men grøten lages med tykkere konsistens.

## Referanser
Michal Nygren

**Ernst Michal Nygren** (født 25. juni 1974 i Risør) er en norsk billedkunstner, skulptør og installasjonskunstner, bosatt i Risør. Han er mest kjent for sine figurative skulpturer, laget i en spesiell støpeteknikk i polyester og plast.

Nygren har utdannelse fra Kunstakademiet i Trondheim (1997-1999) og Kunsthøgskolen i Bergen. Etter endt utdannelse flyttet han tilbake til Risør, hvor han har eget atelier. Nygrens skulpturer fikk stor oppmerksomhet i Risør kunstforening, da han sammen med billedkunstner Arne Bakke åpnet en duoutstilling i okober 2008. Nygrens installasjoner med avstøpning av mennesker, skapte ifølge *[[Agderposten]]* både undring og beundring. Han har flere ganger vakt oppsikt og provosert med sine installasjoner. På utstillingen «Meccano» på Sørlandets kunstmuseum i november 2007, viste han verket «Playing at The Opening Night». Verket består av ti naturtro skulpturer av mennesker som spiller i korps, hvorav en musiker hadde en avrevet beinprotese og en trompetist var død. Han uttalte i et intervju til *[[Fædrelandsvennen]]*:

De døde korpsmedlemmene ble også vist på kirkekunstutstillingen «Guds ansikter» i Kulturkirken Jakob i Oslo i mars 2008, i regi av Kirkelig Kulturverksted. I 2008 mottok Michal Nygren Risør kommunes kulturpris. I 2009 mottok han Aust-Agder fylkeskommunes kunstnerstipend. Juryen uttalte i sin begrunnelse at de «valgte å gi stipendet til en kunstner som gjennom store installasjoner satte individet inn i en større sammenheng, visualisert gjennom tablåer». Nygren mottok samme år stipend fra Bildende kunstneres vederlagsfond. Tidligere har han mottatt Statens Etableringsstipend (2003) og Statens Arbeidsstipend (2007-2009). I 2014 mottok han stipend fra Norsk kulturråd.

## Referanser
Pichica

* se Systematisk inndeling

***Pichica*** er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).

## Utseende
En middelsstor, ganske bredt oval, blank, mørkt grønnlig metallisk skarabide.

## Levevis
Larvene lever i råtten ved.

## Utbredelse
Arten er beskrevet fra Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Rutelini MacLeay, 1819 
******* Gruppen Anticheirina - 43 slekter
******** Slekten *Pichica* Soula, 2002
********* *[[Pichica lequereci]]* Soula, 2002

## Kilder
* Generic Guide to New World Scarab Beetles - *Pichica* http://museum.unl.edu/research/entomology/Guide/Scarabaeoidea/Scarabaeidae/Rutelinae/Rutelinae-Tribes/Rutelini/Anticheirina/Pichica/Pichica.html

## Eksterne lenker
* Bilde av arten
*
Estación Atlántida

**Estación Atlántida** er en by i kommunen Atlántida  i Canelones-departementet i det sørlige Uruguay. Byen har 2 274 innbyggere. 

## Geografi
Byen er i sørøstlige Canelones i Costa de Oro, ved siden av Río de la Plata.

## Befolkning
Estación Atlántida har 2 274 innbyggere *(Beregning 2011)*

Kilde:

## Transport
 Ruta 11 forbinder Estación Atlántida med Ciudad del Plata og .

## Severdigheter
* *Parroquia del Cristo Obrero* (Kirke).
* *Iglesia de Nuestra Señora de Lourdes* (Kirke).

## Referanser


## Eksterne lenker
* Canelones, offisielle sider (spansk)
* Kart over Estación Atlántida
* www.atlantida.com.uy (spansk)
Salinas (Uruguay)

**Salinas** er den største byen i kommunen Salinas  i Canelones-departementet i det sørlige Uruguay. Byen har 8 626 innbyggere. 

Byen er hovedstad (spansk: *cabecera* eller *alcaldía*) i den kommunen Salinas. 

## Geografi
Byen er i sørlige Canelones i Costa de Oro, ved siden av Río de la Plata.

## Historie
Byen ble grunnlagt i 1937 av Hildebrando A. Berenguer, Luis Calzada og Luis María De Mula.

## Befolkning
Salinas hadde 8 626 innbyggere i 2011.

Kilde:

## Kommune
Byens ordfører (*alcalde*) er Salvador Bernal (2010-2015).

## Bilde

## Referanser


## Eksterne lenker
* 
* Canelones, offisielle sider (spansk)
* Kart over Salinas
Sverre Søderstrøm

**Sverre Marelius Søderstrøm** (født 26. september 1903 i Vardø, død 9. oktober 1944 i Risvåg utenfor Hammerfest, verket *Våre falne* angir fødeår 1904) var en norsk bygningssnekker,  motstandsmann og rød partisan, drept i kamp med tyske styrker i 1944.

Søderstrøm var før krigen leder for Norges Kommunistiske Partis lag i Kiberg og sentral da kjente NKP-folk i nord sommeren 1940 besluttet å flykte fra nazistene, og søke tilflukt i Sovjet.

Etter ankomsten til Sovjet lot Søderstrøm seg verve som partisan, og var tre ganger i Norge på spesialoppdrag for Den røde armé. Han og kameraten Oddvar Sibblund ble sluppet ut i fallskjerm over Risvågdalen på Kvaløya. De ble angitt og falt i kamp med tyske styrker i Risvåg  i oktober 1944. Angivelig tok de sine egne liv for å unngå å bli tatt til fange av tyskerne. Begge ligger gravlagt på Hammerfest kirkegård.

## Referanser
Hamar kringkaster

**Hamar kringkaster** (Hamar-senderen) var navnet på radiosenderen som ble satt i drift 29. januar 1927 på Storhamar. Senderen skulle gi folk i det indre østlands-området bedre mulighet til å høre Oslo-programmet. I 1933 ble Norsk rikskringkasting etablert. Da overtok NRK senderen i Hamar, og Hamar ble regnet som et avdelingskontor til NRK i årene som kom.

Den 9. april tok okkupantene kontrollen over NRK i Oslo, mens den lovlige norske regjeringen brukte kringkasteren på Hamar en tid og dessuten mellombølgesenderen på Vigra ved Ålesund. Senderen på Vigra ble bombet og til slutt ødelagt av tyske fly. 

I dagene 11.–18. april 1940 fungerte Hamar-senderen som regjeringens offisielle informasjonskanal ut til det norske folk, etter at NRK i Oslo ble kontrollert av okkupasjonsmakten. Haakon Lie var regjeringens representant og fungerte som leder og ansvarlig for sendingene. Fra krigsutbruddet og frem til Lie overtok den 11. april bedrev kringkastingbestyrer Th. Thorstensen og tekniker Kolbjørn Telle en privat radiokrig. I tillegg til programsjef Haakon Lie var kringkasteren besatt av blant andre Ronald Fangen, Hans Jacob Nilsen og Gunnar Neels-Hansson.

Radioutstyret på Hamar ble senere fraktet nordover på lastebil uten at det lykkes å sette senderen i drift på nytt. Arkivet til NRK/Hamar kringkaster er tatt vare på og blir fra 2015 gjort tilgjengelig ved Statsarkivet i Hamar.

## Referanser


## Eksterne lenker
* NRK.no – Historisk i Hamar (Av Mette Finborud Børresen. Publisert 26. juni 2008)
Tartu Maraton

**Tartu Maraton** er et internasjonalt, årlig turlangrenn i klassisk stil som blir arrangert ved Tartu i Estland. Det er en del av langdistansecupen Worldloppet (FIS Marathon Cup) og er blitt arrangert siden 1960, med kvinneklasse siden 1967.

Rennets lengde og trasé har i løpet av årene variert en del, men siden 2003 har hoveddistansen vært 63&nbsp;km, fra Otepää til Elva. Det blir også konkurrert over en kortere distanse på 31&nbsp;km.

Etter at deltakerantallet hadde ligget mellom 1000 og 2000 på 1970-tallet, økte deltakelsen kraftig på 1980-tallet, med en topp i 1986 da 9858 deltakere fra hele Sovjetunionen fullførte hovedklassen. Etter at Sovjetunionen gikk i oppløsning, sank deltakelsen kraftig, men har siden gradvis økt igjen, og nådde i 2013 8010 til sammen for 63&nbsp;km- og 31&nbsp;km-klassene. Arrangementskomiteen for Tartu Maraton stiftet i 1991 Club Tartu Maraton, som siden har stått ansvarlig for Tartu Maraton og det sidearrangementer.

I tillegg til hovedrennet Tartu Maraton arrangeres det flere andre konkurranser. Sykkelløpet Tartu Rattaralli  er blitt arrangert siden 1982, i senere år med lengde på ca. 135&nbsp;km. Gateløpet Tartu Sügisjooks, med distanse opptil halvmaraton (21,1&nbsp;km) og målgang på idrettsbanen til Universitetet i Tartu, ble arrangert fra 1983 til 1999. Dette løpet ble i 2000 gitt navnet Tartu Jooksumaraton og flyttet fra høsten til våren, med start i Otepää og målgang i Elva. Gateløpet i Tartu gjenoppsto i 2012 som Tartu City Marathon, med helmaraton, halvmaraton og kortere distanser. Terrengsykkelløpet Tartu Rattamaraton, med lengde 89&nbsp;km i senere år, er blitt arrangert siden 1998. Rulleskøyteløpet Tartu Rulluisumaraton er blitt arrangert siden 2007, med lengde opptil 48&nbsp;km.

Tartu Maraton på ski, gateløpet Tartu Jooksumaraton, sykkelløpet Tartu Rattaralli og (siden 2000) terrengsykkelløpet Tartu Rattamaraton inngår i sammenlagtkonkurransen Tartu Complex Event.

## Referanser


## Kilder
*Tartu Maraton
**Tartu Maraton: Historical facts of Club Tartu Maraton (besøkt 5. februar 2015)
**Tartu Maraton: Tartu Maraton  (mer historie, besøkt 5. februar 2015)
**Tartu Maraton: Participation statistics  (besøkt 5. februar 2015)
Maudland skole

**Maudland skole** er en barneskole som ligger i Kristines vei 1, på Hommersåk i Sandnes kommune, Rogaland fylke. Skolen er en av tre barneskoler i Riska bydel og har i dag 232 elever fordelt på 12 klasser. Skolen ble offisielt åpnet 15. november 1983, etter at den hadde vært i bruk siden skolestart samme år. Ved åpningen var det 194 elever fordelt på 9 klasser, deriblant tre 6. trinn, som på den tiden var det øverste trinnet på skolen. Elevene på 6. trinn kom fra hele Hommersåk, da Kyrkjevollen skole ennå ikke var bygget og Hommersåk skole var overfylt.

## Historikk
Maudland skole ble etablert som en løsning på skolestørrelse og plassmangel på eksisterende skoler i området. Skolen startet med 194 elever og hadde i sitt første skoleår 12 lærere. Jorulf Strand var skolens første rektor, en stilling han innehadde fra 1983 til han gikk av med pensjon i 1996. I løpet av sin rektorperiode utviklet Strand blant annet skolens logo, som senere ble laget i keramikk i stort format.

## Bygning og fasiliteter
Skolen har gjennomgått to større rehabiliteringer siden åpningen, som har vært nødvendige for å tilpasse bygget til endrede krav og økte elevtall. På sitt største har Maudland skole hatt rundt 370 elever, men har i dag et stabilt elevtall på 232 elever, noe som har bidratt til gode romforhold i klasserommene. Flere trinn har tilgang til mer enn ett klasserom i tillegg til spesialrommene, og lærerne har mulighet for å dele elever i mindre grupper ved behov.

## Ledelse og ansatte
Jorulf Strand var rektor ved Maudland skole fra den åpnet i 1983 til han gikk av med pensjon i 1996. I det første skoleåret hadde rektor Strand med seg 12 lærere i sitt personale. Maudland skole sin logo ble i sin tid utarbeidet av Jorulf Strand, som også fikk laget den i stort format i keramikk.

Skolens ledelse består per 2024 av rektor Maren Osmundsen og avdelingsleder Malin Rasmussen-Torgersen. Skolens SFO (skolefritidsordning) ledes av Monika Ibesteksa, mens Anne Usken er administrasjonskonsulent.

## Kulturelle aktiviteter
Maudland skole har en lang tradisjon for å arrangere revyer, hvor elever på de øverste trinnene har fått muligheten til å vise sine talenter. Revyene har blitt gjennomført årlig i Sandnes kulturhus, og har vært en viktig del av skolens kulturliv. Under koronapandemien ble revyen midlertidig avlyst, men skolen fortsetter å legge vekt på å gi elevene mulighet til å utforske sine talenter gjennom ulike fremføringer og aktiviteter. Skolen har et stort lager av kostymer som benyttes til disse formålene.

## Referanser


## Eksterne lenker
*
* Skoleporten
Børsteveien (Oslo)

**Børsteveien** (1-35; 2A–6B) er en vei på Løren i bydel Grünerløkka i Oslo. Den begynner og slutter i Peter Møllers vei, og går rundt flere boligblokker på et tidligere fabrikkområde.

## Navnet
Veien fikk navn i 1972 etter Jordan børste- og penselfabrikk, som lå på stedet tidligere.

## Historikk
På tomten med adresse Børsteveien 6 ble det fra 2020 til 2022 drevet andelslandbruk.

## Referanser


## Eksterne lenker
* Om Børsteveien i *Oslo byleksikon*

*
Kristoffer Aamots gate (Oslo)

**Kristoffer Aamots gate** er en gate i Nydalen i bydelene Sagene og Nordre Aker i Oslo. Den går fra Sandakerveien til Maridalsveien.

Fra 1965 var navnet Kristoffer Aamots *vei* etter Kristoffer Aamot, som var direktør for Oslo kinematografer i 1934–55. Veien er med årene blitt utvidet vestover med bro over Akerselva, og heter fra 2001 Kristoffer Aamots *gate*. 

Nydalen postkontor er i nr. 5. PSTs hovedkontor hadde tidligere adresse nr. 9, men regnes nå å ligge i Nydalen allé 35.

## Kilder
* 

## Eksterne lenker
*
Staying Alive (2015)

***Staying Alive*** er en norsk filmkomedie fra 2015 skrevet og regissert av Charlotte Blom. Filmen handler om et Oslo-pars samlivsbrudd, og hvordan hovedpersonen Marianne (Agnes Kittelsen) med hjelp fra venninnen Kristin (Linn Skåber) kommer seg gjennom skilsmissen med Håkon (Anders Baasmo Christiansen). Filmen hadde premiere 9. januar 2015, er produsert av Maipo Film og distribuert av Nordisk Film.

## Rolleliste

## Referanser




## Eksterne lenker
*
Yanis Varoufakis

**Yanis Varoufakis** (gresk: Γιάνης Βαρουφάκης; 1962) er tidligere gresk finansminister (27. januar til 6. juli 2015) og samfunnsøkonom, samt professor i politisk økonomi ved Universitet i Athen. Han har både gresk og australsk statsborgerskap.

## Faglig karriere
Varoufakis har studert og undervist på University of Essex, University of East Anglia og University of Cambridge. Han var også *visiting professor* ved amerikanske og australske læresteder. 

I Hellas har han undervist i økonomi på Universitetet i Athen, og han ble i 2004-2006 har økonomisk rådgiver for daværende statsminister Papandreou.

## Politisk arbeid
I boken *A Modest Proposal*, som han skrev sammen med Stuart Holland og James K. Galbraith, fremlegges forslag til løsning av euro-krisen. Varoufakis har fremlagt sine økonomiske og politiske analyser i internasjonale medier.

Han var en av Alexis Tsipras' og partiet Syrizas sentrale økonomiske rådgivere og ble utnevnt til finansminister etter valget i januar 2015, en post som gjorde ham til Hellas' hovedforhandler overfor EU om landets økonomiske situasjon. Han gikk av etter folkeavstemningen 6. juli 2015.

I 2017 ga han ut boken *Adults in the room* om sine erfaringer som finansminister under Hellas gjeldskrise. Boken er et oppgjør med EUs «establishment» og Varoufakis offentliggjør i boken hva som ble sagt i private samtaler blant annet med Wolfgang Schäuble. Varoufakis kritiserer blant andre Tsipras for urealistiske ideer om støtte fra Putin.  Varoufakis hadde i hemmelighet gjort opptak av møter og telefonsamtaler. Den politiske journalisten og skribenten Paul Mason omtalte boken som «en av de beste politiske memoarer noensinne» i en anmeldelse i *[[The Guardian]]*.

Ved valget i Hellas i 2019 ble Varoufakis på nytt valgt til parlamentet. Han stilte for det partiet han selv hadde stiftet samme år, Den europeiske realistiske ulydighetsfronten.

## Referanser


## Eksterne lenker
*
Staying Alive

**Staying Alive** eller **Stayin' Alive** kan referere til:
* «Stayin' Alive», sang av Bee Gees fra 1977
* *[[Staying Alive (1983)]]*, amerikansk film fra 1983
* *[[Staying Alive (2012)]]*, indisk film fra 2012
* *[[Staying Alive (2015)]]*, norsk film fra 2015
* *[[Stayin' Alive (J-Flexx)]]*, album av J-Flexx
* *[[Stayin' Alive (Jackyl)]]*, album av Jackyl
Flerårsmagasin

**Flerårsmagasin** (også kalt *tørrårsmagasin* eller *overreguleringsmagasin*) er et reguleringsmagasin til produksjon av vannkraft som er stort nok til å lagre mer vann enn det som faller som nedbør i et normalår. Med et flerårsmagasin kan det lagres vann i år med høy nedbør som kan benyttes til kraftproduksjon i år med lav nedbør (tørrår). Vannføringen til kraftverket vil dermed bli mer uavhengig av de årlige variasjonene i tilsig i nedbørsfeltet.

På grunn av sin funksjon må flerårsmagasiner nødvendigvis være store, og blant Norges største reguleringsmagasiner er mange flerårsmagasiner, så som Storglomvatnet, Blåsjø og Svartevatn-magasinet.

## Referanser


## Se også
* Helårsmagasin
Jackon

**Jackon** er et norsk industriselskap som produserer isolasjon og emballasje.

Selskapet ble etablert i 1956 av Jacob Solgaard og Konrad Akselsen i Fredrikstad hvor selskapets hovedkontor fortsatt ligger. Produktene fremstilles av ekspandert (EPS) og ekstrudert (XPS) polystyren og anvendes innen byggeindustri, fiskeforedling, catering m.m.

Jackon er det største selskapet i Norden innenfor sin bransje og 850 ansatte sørger for en omsetning på rundt 2 milliarder kroner i året. Flere av selskapets fabrikker ligger imidlertid utenfor landegrensene, deriblant Sverige og Tyskland.

## Referanser


## Eksterne lenker
* 
*
Rio Apa-skjoldet

**Rio Apa-skjoldet** er et drøyt 2 milliarder år gammelt kraton (grunnfjellsskjold) i Sør-Amerika, som i likhet med de fleste kratonene her og i Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana. Rio-Apa-skjoldet ligger like sør for Amasonasskjoldet, og dessuten øst for den andeske kollisjonssonen. Underflatisk støter det i vest sammen med Arequipa-Antofalla-skjoldet, et terran som for 1 milliard år siden og 530 millioner år siden kolliderte med Amasonasskjoldet.

Dette grunnfjellsskjoldet har et areal på om lag 247&nbsp;000 km2, og utgjør den nordlige del av Argentina. 

Elva Paraguay dominerer kratonets overflate.

## Eksterne lenker
*  
* George Zandt, "Orogenic Systems: The Andes" - Geologisk Fakultet ved University of Arizona, våren 2002.
Rio de La Plata-skjoldet

**Rio de La Plata-skjoldet** er et 1,7 - 2,2 milliarder år gammelt kraton (grunnfjellsskjold) i Sør-Amerika, som i likhet med de fleste kratonene her og i Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana.

Dette grunnfjellsskjoldet har et areal på om lag 1&nbsp;200&nbsp;000&nbsp;km2, og utgjør den nordlige del av Argentina. Grunnfjellskjoldet hang sammen med Kalahariskjoldet i Sør-Afrika da det inngikk i Vest-Gondwana.

Det er gjort utforskning og dype boreprøver som avslørte 2,09 millioner år gammel granitt, dioritt i alderen 2,16 millioner år, og amfibolitt i alder 2,19 millioner år - og aldrene angir tidspunktet for de viktigste fjellkjedeformingene.
Det antas at kratonet er svært ensartet og intakt, og at det underjordiske og antakelig via foldesoner henger sammen med det 535-520 millioner år gamle kambriske Pampas-fjellkjedebeltet i vest, som kan være resultat av en kollisjon med sørvestkanten av Kalahariskjoldet. Det har antakeligvis også vært kollisjons-liknende kontakt med Rio Apa-skjoldet og Amasonasskjoldet.
Elva Rio de la Plata dominerer kratonets overflate.

## Referanser


## Eksterne lenker
*  
* George Zandt, "Orogenic Systems: The Andes" - Geologisk Fakultet ved University of Arizona, våren 2002.
Magnar Freimuth

**Magnar Freimuth** (født 20. mars 1973 i Tartu) er en estisk tidligere kombinertløper og snøbrettkjører. Han ble estisk mester i kombinert i 1994 og 1997. Freimuth deltok i VM i 1993, 1995 og 1997, og oppnådde plasseringene 21, 30 og 48 indivduelt, og 9, 10 og 11 i lagkonkurranse. Han deltok i OL i 1994 og 1998, og fikk plasseringene 24 og 33 individuelt, og 4 og 11 i lagkonkurranse. Hans beste plassering i verdenscuprenn var 14.-plass i Trondheim 22. januar 1994, noe som ga ham 44.-plass sammenlagt i verdenscupen sesongen 1993/94.

Freimuth var aktiv i snøbrettcross fra 2006 til 2012, og ble i 2006 estisk mester i grenen. Han deltok i VM i 2007, 2009 og 2011, og oppnådde plasseringene 72, 44 og 57. I europacupen i snøbrettcross ble han sammenlagt nummer 114 i 2008/09 og 83 i 2010/11.

## Referanser


## Kilder
* Eesti Spordi Biograafiline Leksikon: Magnar Freimuth (10. juni 2012, besøkt 5. februar 2015)
* Sport24: Magnar Freimuth (resultater, besøkt 5. februar 2015)
*  Magnar Freimuth – Profil og resultatoversikt hos FIS (resultater snøbrett, besøkt 5. februar 2015)
*  Magnar Freimuth – Profil og resultatoversikt hos FIS (resultater kombinert, ikke fullstendig, besøkt 5. februar 2015)
* Sports Reference: Magnar Freimuth  (olympiaresultater, besøkt 5. februar 2015)

## Eksterne lenker
*
Vest-Afrika-skjoldet

**Vest-Afrika-skjoldet**  er et drøyt 2 milliarder år gammelt kraton (grunnfjellsskjold) i Vest-Afrika, som i likhet med de fleste kratonene her og i Sør-Amerika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Vest-Gondwana.

Dette grunnfjellsskjoldet har et areal på om lag 4&nbsp;000&nbsp;000 km2, og utgjør den vestlige del av Sahara. Grunnfjellskjoldet hang sammen med Amasonasskjoldet i Sør-Amerika da det inngikk i Vest-Gondwana.

Kratonet har to sub-skjold eller «blokker» i øst, som forbinder det mot det overveiende underjordiske (plattformiske) Øst-Sahara-skjoldet:
*Tuaregskjoldet eller *Tuaregblokken* som er neo-proterozoisk, dvs yngre enn 1 milliard år.
*Benin-Niger-skjoldet eller *Benin-Niger-blokken* som også er neo-proterozoisk.

Sahara-ørkenen og elva Niger dominerer kratonets overflate.

## Referanser


## Eksterne lenker
*